CELEX: 32020R0208
Language: el
Date: 2020-02-14 00:00:00
Title: Εκτελεστικός κανονισμός (ΕΕ) 2020/208 της Επιτροπής της 14ης Φεβρουαρίου 2020 για την τροποποίηση του κανονισμού (ΕΚ) αριθ. 29/2009 σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό (Κείμενο που παρουσιάζει ενδιαφέρον για τον ΕΟΧ)

17.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 43/72
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/208 ΤΗΣ ΕΠΙΤΡΟΠΗΣ
         της 14ης Φεβρουαρίου 2020
         για την τροποποίηση του κανονισμού (ΕΚ) αριθ. 29/2009 σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/1139 του Ευρωπαϊκού Κοινοβουλίου και του Συμβουλίου, της 4ης Ιουλίου 2018, για τη θέσπιση κοινών κανόνων στον τομέα της πολιτικής αεροπορίας και την ίδρυση Οργανισμού της Ευρωπαϊκής Ένωσης για την Ασφάλεια της Αεροπορίας, και για την τροποποίηση των κανονισμών (ΕΚ) αριθ. 2111/2005, (ΕΚ) αριθ. 1008/2008, (ΕΕ) αριθ. 996/2010, (ΕΕ) αριθ. 376/2014 και των οδηγιών 2014/30/ΕΕ και 2014/53/ΕΕ του Ευρωπαϊκού Κοινοβουλίου και του Συμβουλίου, καθώς και για την κατάργηση των κανονισμών (ΕΚ) αριθ. 552/2004 και (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου και του κανονισμού (ΕΟΚ) αριθ. 3922/91 του Συμβουλίου (1), και ιδίως το άρθρο 44 παράγραφος 1 στοιχείο α),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 29/2009 της Επιτροπής (2) σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό απαιτεί τη χρήση ειδικών επιχειρησιακών μεθόδων για την ανταλλαγή δεδομένων μεταξύ του αεροφερόμενου εξοπλισμού και του εξοπλισμού εδάφους. Οι εν λόγω επιχειρησιακές μέθοδοι πρέπει να εφαρμόζονται με ενιαίο τρόπο ώστε να εξασφαλίζονται η διαλειτουργικότητα και οι αδιάλειπτες λειτουργίες.
                  
               
                     (2)
                  
                  
                     Το έγγραφο EUROCAE ED-120 «Πρότυπο απαιτήσεων ασφάλειας και επιδόσεων για υπηρεσίες ζεύξης δεδομένων εναέριας κυκλοφορίας σε ηπειρωτικό εναέριο χώρο» αναθεωρήθηκε πρόσφατα για να αφαιρεθεί κάθε αναφορά στο ότι μήνυμα κατερχόμενης ζεύξης (DM) 89 «MONITORING [ονομασία μονάδας] [συχνότητα]» είναι απαραίτητο για τη στήριξη λειτουργίας ζεύξης δεδομένων. Η τρέχουσα αναφορά στο ED-120 που περιλαμβάνεται στον κανονισμό (ΕΚ) αριθ. 29/2009 δεν είναι πλέον κατάλληλη για να αντικατοπτρίζει την εξέλιξη των προτύπων και των επιχειρησιακών αρχών και να υποστηρίζει τη λειτουργία ζεύξης δεδομένων πιστοποιημένων αεροσκαφών με αυξημένες λειτουργίες ATM.
                  
               
                     (3)
                  
                  
                     Ως εκ τούτου, τα ελάχιστα τεχνικά πρότυπα που καθορίζονται στον κανονισμό (ΕΚ) αριθ. 29/2009, με τα οποία πρέπει να συμμορφώνονται οι φορείς εκμετάλλευσης αεροσκαφών, θα πρέπει να τροποποιηθούν αναλόγως.
                  
               
                     (4)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που θεσπίστηκε με το άρθρο 127 παράγραφος 1 του κανονισμού (ΕΕ) 2018/1139,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα III του κανονισμού (ΕΚ) αριθ. 29/2009 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Φεβρουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 212 της 22.8.2018, σ. 1.
         
            (2)  Κανονισμός (ΕΚ) αριθ. 29/2009 της Επιτροπής, της 16ης Ιανουαρίου 2009, σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό (ΕΕ L 13 της 17.1.2009, σ. 3).
      
      
         
            ΠΑΡΑΡΤΗΜΑ
            Στο παράρτημα III του κανονισμού (ΕΚ) αριθ. 29/2009, η παράγραφος 11 αντικαθίσταται από το ακόλουθο κείμενο:
            
               
                           «11.
                        
                        
                           Έγγραφο Eurocae ED-120 Πρότυπο απαιτήσεων ασφάλειας πτήσεων και επιδόσεων για υπηρεσίες ζεύξης δεδομένων εναέριας κυκλοφορίας σε ηπειρωτικό εναέριο χώρο, που δημοσιεύθηκε τον Μάιο του 2004, και περιλαμβάνει:
                           
                                       α)
                                    
                                    
                                       για φορείς εκμετάλλευσης:
                                       
                                                   —
                                                
                                                
                                                   Αλλαγή 1, που δημοσιεύτηκε τον Απρίλιο του 2007, και Αλλαγή 2, που δημοσιεύτηκε τον Οκτώβριο του 2007, ή
                                                
                                             
                                                   —
                                                
                                                
                                                   Αλλαγή 1, που δημοσιεύτηκε τον Απρίλιο του 2007, Αλλαγή 2, που δημοσιεύτηκε τον Οκτώβριο του 2007, και Αλλαγή 3, που δημοσιεύτηκε τον Σεπτέμβριο του 2019.
                                                
                                             
                                 
                                       β)
                                    
                                    
                                       για παρόχους ATS:
                                       
                                                   —
                                                
                                                
                                                   Αλλαγή 1, που δημοσιεύτηκε τον Απρίλιο του 2007, Αλλαγή 2, που δημοσιεύτηκε τον Οκτώβριο του 2007, και Αλλαγή 3, που δημοσιεύτηκε τον Σεπτέμβριο του 2019.»